<classify> Mashindano hayo yamepangwa kufanyika Uwanja wa Taifa, Dar es Salaam kuanzia Aprili 29 na 30, ambapo RT iliteua wanariadha 27 kwa ajili ya mashindano hayo.Kocha Mkuu wa timu hiyo, Robert Kalyahe alisema juzi kuwa ana wasiwasi kama timu yao itafanya vizuri katika mashindano baada ya kushindwa mara mbili kuingia kambini kutokana na ukata.Alisema kuwa awali timu ilikuwa iingie kambini Aprili mosi na kuahirishwa hadi juzi Aprili 7 kabla ya RT hajawatangaza tena kuisogeza mbele hadi Aprili 14. Alisema ameanza kuingiwa woga wa kufanya vibaya kwa vijana hao kutokana na kutokuwa na muda wa kutosha.Aliwaomba wafadhili na wadau wajitokeze kuisaidia RT ili iweze kuiweka kambini timu la sivyo Watanzania wawe tayari kupata matokeo yoyote yale.Timu hiyo inatarajiwa kupiga kambi katika shule za Filbert Bayi zilizopo Mkuza Kibaha mkoani Pwani, chini ya makocha watatu.Timu hiyo inaundwa na wanariadha 16 wa kiume pamoja na wa kike 11, ambao mbali na Kalyahe, makocha wengine ni pamoja na Mwinga Mwanjala na Efania Mugaga wakati meneja ni Peter Mwita.Kaimu Katibu Mkuu wa RT, Ombeni Zavalla alikiri kuchelewa kwa kambi hiyo kutokana na ukata, ambapo aliwaomba wahisani kujitokeza kuichangia.  <topic>: MICHEZO 